— Выставілі клуб на продаж, бо на сёння ў вёсцы пражывае блізу 10 чалавек, таму ўтрыманне там стацыянарнай установы немэтазгодна, — кажа начальнік аддзела ІРКСМ Нараўлянскага райвыканкама Віктар Захаранка. — Будзем спрабаваць знайсці пакупніка і далей, тым больш паспяховыя прыклады ў нас на сёння ёсць: у кастрычніку ў вёсцы Хаменкі таго ж Кіраўскага сельсавета прыватнік набыў будынак сельскага клуба, дзе плануе арганізаваць аб’ект турызму.